Kate Ziegler

Kate Marie Ziegler (s. 27. kesäkuuta 1988 Fairfax, Virginia) on yhdysvaltalainen uimari. 

Ziegler voitti 800 ja 1500 metrin vapaauinnin maailmanmestaruuden sekä Montrealissa 2005 että Melbournessa 2007. Shanghaissa 2011 hän sai 1 500 metrillä hopeaa ja 800 metrillä pronssia. Lyhyiden ratojen MM-kilpailuissa hän on voittanut kultaa 400 metrin vapaauinnissa Shanghaissa 2006 ja saanut lisäksi kaksi hopea- ja kaksi pronssimitalia. Hän on 1500 metrin vapaauinnin maailmanennätyksen haltija pitkällä radalla. Aiemmin hänen nimissään ovat olleet myös 800 ja 1 500 metrin vapaauinnin maailmanennätykset lyhyellä radalla. 

Zieglerin valmentajana toimii Ray Benecki, ja hän opiskelee George Masonin yliopistossa.

Lähteet 

Yhdysvaltalaiset uimarit
Vuonna 1988 syntyneet
Elävät henkilöt